Islam di Tatarstan

Dimantapkan kedudukan pada tahun 922, negeri Islam pertama di dalam sempadan Rusia kini merupakan Bulgaria Volga dari mereka orang Tatar mewarisi Islam. Islam di Rusia telah lama bertapak, menjangkau sekurang-kurangnya sejauh penaklukan Kekhanan Kazan pada tahun 1552, yang membawa orang Tatar dan orang Bashkir di Volga Pertengahan ke dalam Rusia.  Hari ini, Islam ialah agama besar di Tatarstan, dengan 38.80% daripada 3.8 juta penduduk yang dianggarkan ialah orang Islam.

Marat Gatin ialah menteri bagi Interaksi dengan Pertubuhan Agama, sebuah jabatan Presiden.

Sejarah 

Negeri teratur terawal yang diketahui di dalam sempadan Tatarstan merupakan Bulgaria Volga (kira-kira 700–1238M). Orang Bulgaria Volga mempunyai negeri perdagangan yang maju dengan hubungan perdagangan di seluruh Eurasia Dalam, Timur Tengah dan Baltik, yang mengekalkan kemerdekaannya walaupun tekanan oleh bangsa seperti orang Khazar, Rus' Kiev dan orang Kipchak. Islam diperkenalkan oleh mubaligh Islam dari Baghdad sekitar waktu perjalanan Ibn Fadlan pada tahun 922M.

Pada 1430-an, rantau tersebut menjadi merdeka sebagai pangkalan Kekhanan Kazan, ibu kota yang telah ditubuhkan di Kazan, 170 km atas Volga dari ibu kota musnah orang Bulgar. Kekhanan Kazan telah ditakluk oleh askar-askar Tsar Ivan IV Yang Teruk pada 1550-an, dengan Kazan diambil pada tahun 1552. Beberapa orang Tatar dipaksa murtad ke agama Kristian dan katedral dibina di Kazan; menjelang tahun 1593, masjid-masjid di kawasan tersebut dimusnahkan. Kerajaan Rusia melarang pembinaan masjid, larangan yang tidak ditarik balik sehingga abad ke-18 oleh Catherine II. Masjid pertama tersebut dibina semula di bawah naungan Catherine dibina pada 1766–1770.

Pemerintahan Soviet

Pada 27 Mei 1920, Republik Sosialis Soviet Autonomi Tatar RSFSR diisytiharkan.  Di bawah Joseph Stalin, Kesatuan Soviet mula mengenakan sekatan terhadap penggunaan bahasa Tatar, yang menggunakan kelainan tulisan Arab. Abjad Tatar ditukar kepada abjad Cyril. Perkembangan budaya kebangsaan menurun dengan nyata sekali dan agama di Tatarstan ditindas dengan teruk.

Menurut Ruslan Kurbanov, seorang pakar dalam Islam di Rusia Moden, orang Tatar menunjukkan cara yang membina dan berkesan mengembangkan identiti agama dan kebangsaan mereka dan meluaskan autonomi politik mereka di dalam Rusia. Pada tahun tersukar sejarah Rusia pasca-Soviet — bertahun-tahun krisis ekonomi yang dalam dan dua perang Chechen — orang Tatar menunjukkan hasil yang luar biasa dalam pembangunan ekonomi republik kebangsaan mereka.

Kebuluran 1921–22 di Tatarstan

Kebuluran 1921–1922 di Tatarstan merupakan suatu tempoh kebuluran beramai-ramai dan kemarau yang berlaku di ASSR Tatar akibat dasar komunisme perang, di mana 500,000 hingga 2,000,000 petani mati. Peristiwa ini sebahagian daripada Kebuluran Rusia 1921–22 lebih besar yang menjejaskan bahagian lain USSR, di mana sehingga 5,000,000 orang mati keseluruhannya. Pada tahun 2008, Pusat Sosial Tatar Semua Rusia (VTOT) menanya Pertubuhan Bangsa-Bangsa Bersatu untuk mengutuk kebuluran Tatarstan 1921-22 sebagai pembasmian kaum orang Tatar Islam.

Demografi
Agama majoriti ialah Islam. Pada tahun 1990, hanya terdapat 100 buah masjid tetapi bilangan tersebut, setakat tahun 2004, meningkat lebih daripada 1000 buah.  Setakat 1 Januari 2008, sebanyak 1398 pertubuhan agama terdaftar di Tatarstan, 1055 daripadanya ialah orang Islam. Kebanyakan orang Islam di Tatarstan mengamalkan ajaran Islam. Kesalihan meningkat menjadi jelas dalam kalangan orang Islam dan hubungan antara agama kekal amat kuat.

Perkembangan terkini

Pada bulan September 2010, Hari Raya Aidilfitri serta 21 Mei, hari orang Bulgaria Volga memeluk Islam, dijadikan cuti umum. Walaupun cuti, para pelajar membantah keputusan pentadbiran Universiti Persekutuan Kazan untuk mengadakan kelas pada Hari Raya Aidilfitri dengan beberapa mengisytiharkan niat mereka memonteng kelas dan mengerjakan ibadah di masjid. Tatarstan juga menjadi tuan rumah festival filem Islam antarabangsa yang telah menayangkan lebih 70 filem dari 28 negara termasuk Jordan, Afghanistan dan Mesir. Pengeluran makanan halal pertama dibuka dengan syarikat asing menyatakan minat mereka mengembangkan projek tersebut di Tatarstan. Kebudahan yang baru dibuka mengeluarkan 30 keluaran halal dan mengambil 200 orang pekerja.

Universiti Islam Rusia bertempat di Kazan.

Pada tahun 2010 dan 2011 perbankan Islam diperkenalkan.

Kazan mengadakan Pertandingan tilawah al-Quran antarabangsa ke-8 dari 23 hingga 25 November yang dianjurkan oleh Institut Islam Rusia. Cara memudahkan pendidikan agama moden di Tatarstan juga dibincangkan.

Lihat juga
Islam di Eropah
Islam di Rusia
Kebuluran 1921–22 di Tatarstan

Rujukan

Sumber

Pautan luar
 Lembaga agama Islam Republik Tatarstan

 
Islam di Eropah
Islam di Kesatuan Soviet